2003 թ-ից ամբիոնը ղեկավարում է ֆիզ-մաթ. գիտ. դոկտոր, պրոֆեսոր Մարտին Գևորգի Գրիգորյանը: Սկզբնական շրջանում Ֆիզիկայի և Ռադիոֆիզիկայի Ֆակուլտետների ուսանողների համար կարդացվել են մաթեմատիկայի ընդհանուր դասընթացներ: Հետագայում, երբ ամբիոնում ստեղծվեց «Մաթեմատիկական ֆիզիկա» մասնագիտացում, բացի ընդհանուր դասընթացներից կարդացվում էին շուրջ 18 մասնագիտական մաթեմատիկական առարկաներ: Այս մասնագիտությամբ ավարտածներից 10-ը պաշտպանել են դոկտորական թեզ և ավելի քան 10 թեկնածուական թեզ: Վերջին տարիներին ամբիոնում իրականացվում է մագիստրոսական ծրագիր` «Մաթեմատիկական ֆիզիկայի մեթոդներ, գծային և ոչ գծային մեթոդներ» (ղեկավար` Մ. Գրիգորյան): Ամբիոնում իրականացվում են նաև ՀՀ պետական բյուջեի կողմից ֆինանսավորվող գիտական թեմաներ (1996թ.-ից թեմայի ղեկավար` Մ.Գրիգորյան, 2005թ.-ից Կ.Ավետիսյան):